text: झारखंड शब्द की उत्पत्ति "जाहेर खोंड" से हुई है, जिसका अर्थ साल पेड़ों का पवित्र कुंज जहाँ पर संताली लोग "माता प्रकृति" की पूजा करते हैं। झारखंड वनों से आच्छादित छोटानागपुर के पठार का हिस्सा है जो गंगा के मैदानी हिस्से के दक्षिण में स्थित है। झारखंड शब्द का प्रयोग कम से कम चार सौ साल पहले सोलहवीं शताब्दी में हुआ माना जाता है। अपने बृहत और मूल अर्थ में झारखंड क्षेत्र में पुराने बिहार के ज्यादतर दक्षिणी हिस्से और छत्तीसगढ़, पश्चिम बंगाल और उड़ीसा के कुछ जिले शामिल है। इस क्षेत्र की नागपुरी भाषा और कुड़माली भाषा है। इसके आलावा कुछ क्षेत्र में मुंडा भाषा, हो भाषा और संताली, तथा खोरठा भाषा बोली जाती है।